da en da nl ca da da da es da da da da da da da da da da da da da da da da da da de sv de de en da da da nl da nb da da de da da da da da da da da da da da da da nl da en da da es nl da
Sukkerbomber i madpakken kan gå ud over tænderne | Tandlægeforeningen
14.8.2022 07:30:00 CEST | Tandlægeforeningen
Snacks i børnenes madpakker indeholder ofte store mængder sukker, der kan give huller i tænderne. Erstat det søde med frugt og grønt og husk de gode tandplejevaner, opfordrer Tandlægeforeningen.
Det kan være fristende at give børn en snack med i madpakken, så de har energi til hele skoledagen. Men mange mellemmåltider, der ved første øjekast ser sunde ud, indeholder store mængder sukker, som kan give huller i tænderne. Det viser Tandlægeforeningens undersøgelse af mellemmåltider.
”Mange mellemmåltider indeholder næsten lige så meget sukker som slik og sodavand. Tørret frugt og müslibarer er særligt slemme, fordi sukkeret klistrer til tænderne. Det er faktisk mellemmåltider, der giver størst risiko for huller i tænderne, fordi sukkeret er i munden i længere tid,” advarer Tandlægeforeningens formand Susanne Kleist.
14 sukkerknalder i tørrede tranebær
Tandlægeforeningen har tidligere set nærmere på sukkeret i en række mellemmåltider. Undersøgelsen viste, at en flaske hyldeblomstsaft indeholder, hvad der svarer til 16 sukkerknalder, og at en pose tørrede tranebær indeholder, hvad der svarer til 14 sukkerknalder. Og da disse tal kun dækker over mængden af tilsat sukker og ikke naturligt sukker fra fx frugt, er det reelle sukkerindhold i mange tilfælde langt højere.
”Alle sukkerarter bortset fra kunstige sødemidler kan give huller i tænderne, men nogle sukkerarter er værre for tænderne end andre. Det er fx hvidt sukker og rørsukker, som giver mere plak på tænderne, der kan udvikle sig til huller i tænderne,” forklarer Susanne Kleist.
Susanne Kleist anbefaler, at de søde mellemmåltider erstattes med frisk frugt og grønt, da det er sundere for både tænder og krop. Hun minder også om, at man bør hjælpe barnet med at børste tænder, helt indtil det er 10-12 år.
Giv barnet frisk frugt og grønt frem for sukkerholdige mellemmåltider
Tilbyd barnet vand i stedet for sodavand og saft
Børst tænder morgen og aften i to minutter hver gang
Hjælp barnet med tandbørstningen, indtil barnet er 10-12 år
Brug en blød tandbørste med et lille børstehoved og et godt greb
Brug altid tandpasta med fluorid
Børn under 6 år: Brug hvad der svarer til dit barns lillefingernegl
Børn over 6 år: Brug hvad der svarer til 1 cm tandpasta
Børst alle tænder grundigt med cirkulære bevægelser.
Tlf:26 82 18 24chh@tdl.dk
Tlf:61 33 86 46gan@tdl.dk
Tandlægeforeningens undersøgelse af mellemmåltider
Tlf.: 70 25 77 11https://www.tandlaegeforeningen.dk/
Følg pressemeddelelser fra Tandlægeforeningen
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Tandlægeforeningen
Tandlægeforeningen: Drop bureaukratiet og få mere lighed i sundhed16.9.2022 12:08:03 CEST | Pressemeddelelse
Tandbehandlinger med særligt tilskud skal automatisk godkendes op til 10.000 kr. årligt. Det foreslår Tandlægeforeningen, som mener, at forslaget kan give en økonomisk besparelse, og at patienternes tandsundhed samtidig løftes.
Tandlægeforeningen: Vi har brug for klare rammer for patienternes tandskadeerstatning25.8.2022 11:30:00 CEST | Pressemeddelelse
Regionerne kan ikke kræve at få de indbetalte administrationsomkostninger til Tandlægeforeningens Tandskadeerstatning tilbage. Det slår en ekstern juridisk vurdering fast.
Tandlægeforeningen: Opgør med journalregler er en håndsrækning til ressourcesvage patienter8.8.2022 13:26:09 CEST | Pressemeddelelse
Der er politisk vilje på Christiansborg til at afskaffe en række nye journalregler, som går ud over både patienter og tandlæger. Det sker efter pres fra Tandlægeforeningen.
Snus hitter hos de unge, men kan give varige skader i mundhulen4.8.2022 09:29:37 CEST | Pressemeddelelse
Flere tandpatienter har skader i mundhulen på grund af snus eller røgfri nikotin, viser ny undersøgelse. Og skaderne skal tages meget alvorligt, advarer Tandlægeforeningen.
Tandlægeforeningen advarer: Flere får syreskader på tænderne30.6.2022 09:13:10 CEST | Pressemeddelelse
Halvdelen af landets tandlæger har fået flere patienter med syreskader. Pas på med at slukke tørsten i sommervarmen med sodavand og energidrikke, advarer Tandlægeforeningen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022